Diari Oficial de la Generalitat Valenciana


Sumari del DOGV 5786, del 17-06-2008 (2008/7429)

ORDE de 29 de maig de 2008, de la Conselleria de Presidència, per la qual s'aprova la dissolució de l'Agrupació dels Ajuntaments de Masalavés i Benimuslem per al sosteniment en comú del lloc de secretaria.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5786

Data del DOGV
:   17-06-2008

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2008/7429


Data del document
:   29-05-2008

Organisme emissor
:   Conselleria de Presidència

Tipus de document
:   Ordre

Descriptors 

:   * Massalavés
    * Benimuslem
    * associació de municipis
    * administració local

ORDE de 29 de maig de 2008, de la Conselleria de Presidència, per la qual s'aprova la dissolució de l'Agrupació dels Ajuntaments de Masalavés i Benimuslem per al sosteniment en comú del lloc de secretaria. [2008/7429]  
Per la Resolució del Ministeri d'Administracions Públiques publicada en el Boletín Oficial del Estado de data 23 d'agost de 1974, es va crear l'Agrupació dels Ajuntaments de Masalavés i Benimuslem, per al sosteniment en comú del lloc de secretaria.  
Els ajuntaments de Masalavés i Benimuslem, per mitjà d'acords plenaris adoptats en les sessions de 2 maig de 2007, van acordar, amb un informe previ de la Secretaria, per unanimitat, dissoldre l'agrupació municipal per al sosteniment en comú de la secretaria.  
Així mateix, els ajuntaments de Masalavés i Benimuslem sol·liciten per acords plenaris adoptats en les sessions de 17 d'octubre de 2007 i 13 de febrer de 2008 que el lloc de secretaria-intervenció existent en l'agrupació quede adscrit a l'Ajuntament de Benimuslem, sent titular en l'actualitat del dit lloc la funcionària d'administració local amb habilitació de caràcter estatal Mª José García Vanaclocha, a qui queda acreditat haver realitzat el tràmit d'audiència de la interessada.  
Sotmesos els acords a informació pública per espai de 30 dies, per mitjà d'anunci en el Butlletí Oficial de la Província de València, no s'han produït reclamacions.  
Queda acreditat en l'expedient el compliment del tràmit preceptiu de sol·licitud d'informe a la Diputació Provincial de València.  
Vist el que establix la disposició transitòria setena de la Llei 7/2007, de 12 d'abril, de l'Estatut Bàsic de l'Empleat Públic, que preveu que fins que no s'aproven les normes de desplegament de la disposició addicional segona del mateix Estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'administració local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
En virtut d'això i fent ús de les competències atribuïdes en els articles 2.2, 4, 15, 16 i 18 del Decret 159/1997, del Govern Valencià, pel qual s'aprova el Reglament Regulador de les Competències de la Generalitat Valenciana Relatives als Funcionaris d'Administració Local amb Habilitació de Caràcter Nacional,  
ORDENE  
Primer  
Aprovar la dissolució de l'agrupació constituïda pels ajuntaments de Masalavés i Benimuslem per al sosteniment en comú del lloc de secretaria.  
Segon  
Crear el lloc de treball de secretaria de l'Ajuntament de Masalavés i classificar-lo en classe tercera, estant reservada la seua provisió a funcionaris d'administració local amb habilitació de caràcter estatal pertanyents a la subescala de secretaria-intervenció.  
Tercer  
Crear el lloc de treball de secretaria de l'Ajuntament de Benimuslem i classificar-lo en classe tercera, estant reservada la seua provisió a funcionaris d'administració local amb habilitació de caràcter estatal pertanyents a la subescala de secretaria-intervenció.  
Contra esta orde, que posa fi a la via administrativa, es podrà interposar recurs administratiu davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques, i del Procediment Administratiu Comú, i en els articles 8 i 42 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
València, 29 de maig de 2008  
El vicepresident primer i conseller de Presidència  
Vicente Rambla Momplet